Publication: Magyar Közlöny
Issue: MK-2011-100 (Year: 2011, Number: 100)
Era: contemporary
Section: követelménynek sem. A kérdés „a Legfelsõbb Bíróság 2/2010. (III. 23.) jogegységi határozatban megjelölt illeték”
Paragraph Index: 1349

követelménynek sem. A kérdés „a Legfelsõbb Bíróság 2/2010. (III. 23.) jogegységi határozatban megjelölt illeték” fordulatot használja, amibõl a választópolgár számára nem derül ki az, hogy a jogegységi határozat jogértelmezése éppen az általános illetékfizetési szabályok alkalmazását írja elõ a választási jogorvoslati eljárásban. Ezáltal az a látszat keletkezik, mintha a megalkotandó törvény a jogegységi határozat által megjelölt illeték megfizetésének elmulasztása miatt elutasított kérelmek érdemi elbírálását lenne hivatott biztosítani, nem pedig az általános illetékfizetési kötelezettség elmulasztásának jogkövetkezményei alól biztosítana kivételt. Ebbõl következõen a kérdés egy megtévesztésre alkalmas tényállás alapján kérné a választópolgárok állásfoglalást, melynek folytán a választópolgári egyértelmûséggel szemben támasztott követelménynek semmiképpen sem tesz eleget. A jogalkotói egyértelmûség alapkritériuma, hogy az Országgyûlés számára világos legyen az, hogy a népszavazás eredménye alapján milyen tartalmú jogalkotásra lenne köteles. A kérdésbõl nem derül ki egyértelmûen, hogy a megalkotandó törvény a jogegységi határozat hatályba lépését megelõzõen, vagy azt követõen elutasított kérelmezõkre vonatkozik-e. A kérdés szerint – a megalkotott törvény hatálybalépésétõl számított 60 napon belül – mindazok kérhetik a bíróságtól kérelmük érdemi elbírálását, akiknek kérelme az illeték lerovásának elmaradása miatt elutasításra került. A feltett kérdés tehát az Országgyûlés jogalkotási kötelezettsége szempontjából többféleképp is értelmezhetõ, következésképp a jogalkotói egyértelmûség követelményének nem tesz eleget. (Ettõl független dolog, hogy a kérdés bármiképpeni értelmezése egyéb alkotmányossági problémákat vet fel.)

Source: https://magyarkozlony.hu/hivatalos-lapok/313cdf9292c89c28cf98448d40cc811de9fe411e/dokumentumok/c73ceb82ab854f9e67816d33334ba645b1d8449d/letoltes